Diari Oficial de la Generalitat Valenciana


Sumari del DOGV 6768, del 07-05-2012 (2012/3902)

Notificació de la sentència dictada en el juí ordinari número 791/2009.
-----------------------------------------------------------------------

### Dades del document

Número de DOGV
:   6768

Data del DOGV
:   07-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3902


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el juí ordinari número 791/2009. [2012/3902]  
Procediment ordinari 000791/2009-Y.  
Demandant: José Ignacio Catalá Gomis.  
Procuradora: Julia Blanes Boronat.  
Lletrat: Javier Molina Prats.  
Demandat: Tut Prensa, SL.  
Nieves Martín Rincón, secretària del Jutjat de Primera Instància número 2 d'Alcoi, fa saber:  
Atés que es desconeix el domicili o la residència actuals de la demandada Tut Prensa, SL, amb document nacional d'identitat/número d'identificació fiscal, per resolució del dia de la data, de conformitat amb el que establixen els articles 156.4 i 164 de la Llei 1/2000, d'Enjudiciament Civil, s'ha acordat publicar este edicte en el tauler d'anuncis del Jutjat per a dur a terme la diligència de notificació, i la resolució a notificar és la que a continuació es transcriu:  
  
«Sentència número 2/2012  
Alcoi, 30 de març de 2012  
Vistos per mi, Javier Santolaria Comeche, jutge titular del Jutjat de Primera Instància i Instrucció número 2 d'Alcoi estes actuacions de juí ordinari, registrades amb el número 791/2009, a instàncies de José Ignacio Catalá Gomis representat per la procuradora dels tribunals Julia Blanes Boronat i assistida del lletrat Javier Molina Prats contra la mercantil Tut Prensa, SL, declarada en rebel·lia, sobre la reclamació d'una quantitat per incompliment contractual.  
Antecedents de fet  
Primer. Sota la representació de la procuradora dels tribunals Julia Blanes Boronat, la part demandant va formular demanda de juí ordinari contra la mercantil Tut Prensa, SL, en la qual, després d'exposar els fets i els fonaments de dret que va considerar oportuns, suplicava que es dictara sentència per la qual es condemnara la part demandada a abonar a la part actora la suma vint-i-nou mil quatre euros amb cinquanta-tres cèntims (29.004,53 €) més els interessos legals des de la interposició de la demanda amb expressa imposició de costes.  
Segon. Admesa a tràmit la demanda, es va traslladar a la part demandada perquè contestara en un termini de 20 dies, cosa que no va efectuar dins del termini i la forma adequada i la declarava en rebel·lia. Notificada la resolució de rebel·lia al demandat, es va convocar les parts a l'audiència prèvia del juí ordinari. A esta només va comparéixer la part demandant, que es va ratificar en el seu escrit de demanda, va proposar com a prova la documental, la sol·licitud d'oficis a entitats bancàries, l'interrogatori de part i testifical, que van ser declarats pertinents, i se citava les parts a vista.  
Tercer. Arribat el dia de la vista, només hi va comparéixer el demandant, es van realitzar les proves admeses, l'actor va renunciar a omplir els oficis sol·licitats, van efectuar les seues conclusions de manera oral, i el juí va quedar vist per a sentència.  
Quart. En la tramitació del procediment s'han observat les prescripcions legals.  
Fonaments de dret  
Primer. Per part de l'actora s'exercita una acció de reclamació de la quantitat de vint-i-nou mil quatre euros amb cinquanta-tres cèntims (29.004,53 €) contra la mercantil Tut Prensa, SL, per incompliment contractual. Basa esta acció en el fet que entre les parts hi havia una relació comercial en virtut de la qual la part actora arrendava vehicles a la part demandada. La relació entre les dos va acabar el setembre de 2008, i es va subscriure un document per les dos part de 22 de setembre de 2008, en el qual es reconeixia per part de la demandada l'arrendament de vehicles, el període de l'arrendament i el preu, i s'obligava al pagament dels lloguers pendents, així com de les franquícies pels danys ocasionats als vehicles, al pagament de devolucions de pagarés entregats per al pagament del lloguer, i l'actora havia de descomptar l'import abonat pel lloguer d'altres vehicles durant el temps de revisió dels vehicles llogats. Es reclama, per tant, l'import del lloguer dels vehicles arrendats durant el període de gener a setembre de 2008 que ascendix a 43.312,33 euros, l'import dels danys ocasionats el cost de reparació dels quals va ascendir al total de 2.881,10 euros, efectuada per l'empresa Automoción SPI, SL, l'import dels gastos de devolució dels pagarés lliurats per la demandada tornats i impagats que ascendixen a 1.336 euros. A les quantitats exposades s'ha de descomptar la factura d'abonament del mes de juliol de 2009 per import de 595,56 euros per diferències de facturació donant saldo a favor de la demandada, l'abonament de 2.929,43 euros corresponents als dies en què els vehicles arrendats no van poder ser utilitzats per l'arrendatària, ja que estaven en revisió/reparació tal com constava en l'escrit de 22 de setembre de 2008 i les quantitats satisfetes per l'empresa demandada que ascendixen a 15.000 euros. La suma resultant de realitzar estes operacions és la quantia que se sol·licita en la demanda.  
  
La part demandada no va comparéixer a la vista, per tant, se la va declarar en rebel·lia, la qual cosa suposa que no s'aplana amb allò que s'ha sol·licitat per la part demandant, i esta havia de provar el fonament de la seua petició.  
Segon. La realitat i l'existència de l'escrit firmat entre les parts i l'existència de l'obligació d'abonar la quantitat que es deu, es prova per mitjà dels documents número 1 a 44 de la demanda que són l'escrit de 22 de setembre de 2008 efectuat entre les parts, les factures de lloguer dels vehicles, les factures emeses pel taller Automoción SPI, SL, amb les seues corresponents parts i rebuts dels treballs efectuats, així com les fotografies de vehicles danyats, els pagarés no satisfets i rebuts amb els gastos de devolució d'estos i la factura de l'actora d'abonament dels 2.929,43 euros de no-utilització de vehicles mentres es revisaven o es reparaven.  
Per tot això, en atenció als articles 1088, 1089 i 1091 del Codi Civil quant a les obligacions derivades dels contractes, els articles 1254, 1255, 1256 i 1258 del Codi Civil quant a la perfecció dels contractes i l'autonomia de la voluntat de les parts, els articles 1542, 1544 i 1555 del Codi Civil quant al contracte d'arrendament de servicis i el pagament de les quantitats acordades per prestar estos, l'article 1124 del Codi Civil quant a les conseqüències de l'incompliment contractual, i la part demandada no compareix per a rebatre allò demanat i fonamentat per la part actora, a més de declarar-la confessa d'acord amb l'article 304 de la Llei d'Enjudiciament Civil, en atenció a les preguntes efectuades per la part actora, que fixen com a certs els fets que poden perjudicar el demandat en els quals va intervindre personalment i elevats tots els documents presentats amb la demanda a la condició de prova, he d'estimar la demanda interposada per José Ignacio Catalá Gomis i condemnar la mercantil Tut Prensa, SL, que abone a l'actora la quantia de vint-i-nou mil quatre euros amb cinquanta-tres cèntims (29.004,53 €) més l'interés legal des de la presentació de la demanda d'acord amb els articles 1100 i 1108 del Codi Civil, més els interessos de mora processal de l'article 576 de la Llei d'Enjudiciament Civil des d'esta resolució.  
  
Tercer. En atenció a l'article 394.1 de la Llei d'Enjudiciament Civil, les costes d'este procediment s'imposen a la part demandada, ja que s'han estimat íntegrament les pretensions de la part actora.  
Vistos els preceptes esmentats i la resta de general i pertinent aplicació.  
Dispositiva  
Que estime íntegrament la demanda interposada per la representació processal de José Ignacio Catalá Gomis contra la mercantil Tut Prensa, SL, i condemne la part demandada al fet que abone a l'actora la quantia de vint-i-nou mil quatre euros amb cinquanta-tres cèntims (29.004,53 €), més els interessos legals des de la interposició de la demanda, junt amb els de l'article 576 de la Llei d'Enjudiciament Civil des de la present resolució, i al pagament de costes.  
Notifiqueu esta resolució a les parts i feu-los saber que esta no és ferma i que s'ha de preparar recurs d'apel·lació davant d'este jutjat en 20 dies des de la seua notificació.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació. De conformitat amb la disposició addicional quinzena de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (0088 4597 NY EEEE AA) i s'indicarà, en el camp "Concepte", el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp "Concepte", el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que s'hagen de realitzar uns altres pagaments en el mateix compte, s'haurà de realitzar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el depòsit aquells que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme».  
Publicació. L'anterior sentència ha sigut publicada de forma legal, de la qual cosa done fe. Firmats i rubricats.  
  
Alcoi, 4 d'abril de 2012.- La secretària judicial: Nieves Martín Rincón.